Kurtuvėnų herbas

Kurtuvėnų herbas – pagrindinis Kurtuvėnų miestelio (Šiaulių rajono savivaldybė) heraldinis atributas.

 Aprašymas 

Sidabriniame herbo lauke yra raudonas įžambusis kryžius, herbo širdyje – mėlynas skydelis, kuriame pavaizduoti du raktai.

 Simbolika 

Kryžius simbolizuoja Kurtuvėnus buvus svarbia europine kryžkele, čia kertasi keliai Šiauliai–Varniai ir Kuršėnai–Kražiai. Mėlyna spalva heraldikoje reiškia ištikimybę, dievišką išmintį, pastovumą ir sąžiningumą. Raudona reiškia pralietą už tėvynę kraują, taip pat meilę, pasiaukojimą, drąsa ir narsą. Auksas simbolizuoja šviesą, dvasinį turtą. Sidabras heraldikoje simbolizuoja vandenį, tyrumą, dorą, ištikimybę, taip pabrėžiama miestelio etimologija iš vandenvardžio – Kurtuvos ežero.

 Istorija 

Dar 2025 m. pradžioje Lietuvos heraldikos komisijai buvo siūlomas herbo etalonas, kurio centre pavaizduota auksinė kriauklė – šv. Jokūbo simbolis. Tokiu atveju būtų atmenama Kurtuvėnų šv. Jokūbo bažnyčia, jos fundatorius vietos dvarininkas Jokūbas Nagurskis, taip pat Lietuvos šv. Jokūbo kelio Žemaitijos atšaka, einanti per Kurtuvėnus. Kriauklė būtų buvusi unikali Lietuvos heraldikoje.Lietuvos heraldikos komisija balsavo už kriauklės simbolį Kurtuvėnų herbe, o kurtuvėniškiai kviečiami dalyvauti apklausoje. 2025-02-07, Siauliuraj.lt (tikrinta 2025-07-18). Šiam etalonui pritarė heraldikos komisija, tačiau vėliau buvo pasirinktas variantas su raktais (šv. Petro, o ne šv. Jokūbo simboliu). Tokį herbą 2025 m. gegužės 20 d. dekretu Nr. 1K-352 patvirtino Lietuvos prezidentas Gitanas Nausėda. Etalono dailininkas – Rolandas Rimkūnas.

 Šaltiniai 

Herb
Kategorija:Šiaulių rajono savivaldybės gyvenviečių herbai
Kategorija:2025 m. patvirtinti Lietuvos gyvenviečių herbai
Kategorija:Lietuvos miestelių herbai